ਇਮਰਤੀ ਦੇਵੀ
ਇਮਰਤੀ ਦੇਵੀ (ਜਨਮ 14 ਅਪ੍ਰੈਲ 1975) ਇੱਕ ਭਾਰਤੀ ਸਿਆਸਤਦਾਨ ਅਤੇ ਭਾਰਤੀ ਜਨਤਾ ਪਾਰਟੀ ਦੀ ਮੈਂਬਰ ਹੈ। ਉਸਨੇ ਮੱਧ ਪ੍ਰਦੇਸ਼ ਸਰਕਾਰ ਵਿੱਚ ਪਹਿਲੀ ਦਸੰਬਰ 2018 ਤੋਂ ਮਾਰਚ 2020 ਤੱਕ ਕਮਲਨਾਥ ਦੀ ਕਾਂਗਰਸ ਸਰਕਾਰ ਵਿੱਚ, ਅਤੇ ਬਾਅਦ ਵਿੱਚ ਜੁਲਾਈ 2020 ਤੋਂ ਨਵੰਬਰ 2020 ਤੱਕ ਸ਼ਿਵਰਾਜ ਚੌਹਾਨ ਦੀ ਭਾਜਪਾ ਸਰਕਾਰ ਵਿੱਚ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ ਵਜੋਂ ਕੰਮ ਕੀਤਾ ਸੀ ਉਹ ਇੰਡੀਅਨ ਨੈਸ਼ਨਲ ਕਾਂਗਰਸ ਦੇ ਸੁਰੇਸ਼ ਰਾਜੇ ਦੇ ਖਿਲਾਫ ਦਾਬਰਾ ਤੋਂ 2020 ਮੱਧ ਪ੍ਰਦੇਸ਼ ਵਿਧਾਨ ਸਭਾ ਉਪ ਚੋਣਾਂ ਹਾਰ ਗਈ ਸੀ।

ਸਿਆਸੀ ਕਰੀਅਰ 
ਉਸਨੇ 1997 ਵਿੱਚ ਜ਼ਿਲ੍ਹਾ IYC, ਗਵਾਲੀਅਰ ਦੀ ਸੀਨੀਅਰ ਮੀਤ-ਪ੍ਰਧਾਨ ਬਣ ਕੇ ਆਪਣਾ ਸਿਆਸੀ ਕਰੀਅਰ ਸ਼ੁਰੂ ਕੀਤਾ।

2004-2009 ਦੌਰਾਨ ਉਹ ਜ਼ਿਲ੍ਹਾ ਪੰਚਾਇਤ, ਗਵਾਲੀਅਰ ਦੀ ਮੈਂਬਰ ਸੀ ਅਤੇ 2005 ਤੋਂ ਬਲਾਕ ਕਾਂਗਰਸ ਦਾਬਰਾ ਦੀ ਚੇਅਰਪਰਸਨ ਹੈ। ਉਹ 2008 ਵਿੱਚ ਪਹਿਲੀ ਵਾਰ ਮੱਧ ਪ੍ਰਦੇਸ਼ ਵਿਧਾਨ ਸਭਾ ਲਈ ਚੁਣੀ ਗਈ ਸੀ। ਇਸ ਤੋਂ ਬਾਅਦ ਉਹ 2013 ਦੀਆਂ ਵਿਧਾਨ ਸਭਾ ਚੋਣਾਂ ਵਿੱਚ ਦੁਬਾਰਾ ਚੁਣੀ ਗਈ।

ਦਸੰਬਰ 2018 ਵਿੱਚ, ਉਸਨੂੰ ਮੱਧ ਪ੍ਰਦੇਸ਼ ਦੇ ਜਨ ਸਿਹਤ ਅਤੇ ਪਰਿਵਾਰ ਭਲਾਈ ਵਜੋਂ ਕਮਲਨਾਥ ਮੰਤਰੀ ਮੰਡਲ ਵਿੱਚ ਸ਼ਾਮਲ ਕੀਤਾ ਗਿਆ ਸੀ। 2020 ਮੱਧ ਪ੍ਰਦੇਸ਼ ਰਾਜਨੀਤਿਕ ਸੰਕਟ ਦੇ ਦੌਰਾਨ, ਉਸਨੇ ਸੀਨੀਅਰ ਕਾਂਗਰਸੀ ਨੇਤਾ ਜੋਤੀਰਾਦਿੱਤਿਆ ਸਿੰਧੀਆ ਦਾ ਸਮਰਥਨ ਕੀਤਾ ਅਤੇ ਅਸਤੀਫਾ ਦੇਣ ਵਾਲੇ 22 ਵਿਧਾਇਕਾਂ ਵਿੱਚੋਂ ਇੱਕ ਸੀ।

ਨਿੱਜੀ ਜੀਵਨ 
ਉਸਦਾ ਵਿਆਹ ਪੂਰਨ ਸਿੰਘ ਸੁਮਨ ਨਾਲ ਹੋਇਆ ਹੈ ਅਤੇ ਉਸਦੀ ਇੱਕ ਧੀ ਹੈ।

ਕਾਨੂੰਨੀ ਮਾਮਲੇ 
ਨਵੰਬਰ 2016 ਵਿੱਚ, ਗਵਾਲੀਅਰ ਸੈਸ਼ਨ ਕੋਰਟ ਨੇ ਇਮਰਤੀ ਦੇਵੀ ਦੇ ਖਿਲਾਫ ਮੁਕੱਦਮਾ ਦਰਜ ਕਰਨ ਦਾ ਹੁਕਮ ਦਿੱਤਾ ਸੀ, ਕਿਉਂਕਿ ਉਸ 'ਤੇ ਆਪਣੇ ਭਤੀਜੇ ਦੀ ਪਤਨੀ ਨੂੰ ਦਾਜ ਲਈ ਤੰਗ ਕਰਨ ਦਾ ਦੋਸ਼ ਸੀ। ਬਾਅਦ ਵਿੱਚ ਉਹ ਹਾਈ ਕੋਰਟ ਦੁਆਰਾ ਕਾਰਵਾਈ 'ਤੇ ਸਟੇਅ ਲੈਣ ਵਿੱਚ ਸਫਲ ਹੋ ਗਈ ਅਤੇ ਅੰਤ ਵਿੱਚ ਉਸ ਨੂੰ ਆਪਣੇ ਵਕੀਲ ਯਸ਼ ਸ਼ਰਮਾ ਦੀ ਮਦਦ ਨਾਲ ਸਾਰੇ ਦੋਸ਼ਾਂ ਤੋਂ ਬਰੀ ਕਰ ਦਿੱਤਾ ਗਿਆ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1975